ليونان لقديمة

[تصغير|300x300بك|البارثينون. معبد مخصص [أثينا|لأثينا. كاين ف أكروبول فأثينا، وهو واحد من الرموز اللي كتمتل الحضارة والتطور التقني لليونان.]]
**ليونان لقديمة** (ب ) هي واحد الوقيتة قديمة من التاريخ والحضارة ديال اليونان ستامرات من العصور المظلمة اليونانية. فالقرن التسعطاشر - التاسع قبل الميلاد حتى للتواخر ديال القرن ستة م. وبدات مباشرة بعد داكشي فترة لقرون لوسطانية لولى وتبعها العصر البيزنطي. بعد شي تلاتة د القرون باش طاح العصر البرونزي المعطل ف اليونان الموكيانية بدات الپوليسية (اللي كتعني الدولة المدينة) اليونانية الحضرية كتشكل فالقرن التامن قبل الميلاد، داكشي اللي نتجات عليه فترة اليونان القديمة. وإستعمار حوض البحر البيض المتوسط. و بعد داكشي جات اليونان الكلاسيكية. و كان بدات مع الحروب الفارسية اليونانية و ستامرات من القرن خمسة لحد القرن ربعة قبل الميلاد. و بسباب الفتوحات اللي قام بها أسكندر العظيم فمقدونيا، زدهرات الحضارة الهلنسية من آسيا الوسطى حتى للبحر المتوسط.. الغربي. سلات هاد الفترة الهلنستية بالفتوحات والإحتلال ديال بلاد شرق المتوسط من عند الجمهورية الرومانية واللي أسست مقاطعة مقدونيا الرومانية فاليونان الرومانية ومن بعد مقاطعة أكايا خلال الإمبراطورية الرومانية.

كانت التقافة اليونانية الكلاسيكية، وخاصة الفلسفة. كان ليها تأتير كبير على روما القديمة. اللِّي هزات نسخة منها لأأجزاء كتيرة من بحر المتوسط.و أوروپا.. ولهدا كتعتبر اليونان الكلاسيكية التقافة الحيوية اللي بنات الساس للتقافة الغربية الحديثة. وكتعتبر مهد الحضارة الغربية.

الثقافة اليونانية الكلاسيكية عطات بزاف ديال الأهمية للمعرفة. ما كانش العلم و الدين. مفارقين، وكان القرب من الحقيقة كايعني القرب من الله. ف هاد السياق، فهمو أهمية لماط كأداة باش يوصلو لمعرفة أكتر موثوقية (ربانية). الثقافة اليونانية تمكنات فعدة قرون و مع عدد محدود من السكان، باش تكتاشف وتحقق تقدم كبير فبزاف ديال المجالات ديال العلوم ولماط والفلسفة والآداب والمعرفة بشكل عام.

## التسلسل الزمني
**من المعروف** بلي العصور القديمة الكلاسيكية في منطقة البحر المتوسط بدات فالقرن تمانية قبل الميلاد (اللي قريب من أقدم شعر ديال هوميروس.) وسلات فالقرن ستة م.

**تعرف** العصر القديم الكلاسيكي فاليونان بالعصور المظلمة اليونانية (جوايه 1200 - جوايه 800 ق.م)، واللي تميزات من الناحية الأثريّة بشي أنواع ديال البلانات الشبه هندسية والهندسية على الطين. بعد العصور المظلمة جا العصر العتيق، بداية من القرن تمانية قبل الميلاد. هاد العصر العتيق عرف تطورات مبكرة في التقافة والمجتمع اليوناني، واللي شكل الأساس للفترة الكلاسيكية. بعد العصر العتيق، كيتعتقد بلي الفترة الكلاسيكية فاليونان ستامرات من الغزو الفارسي لليونان ف 480 حتى للوفاة ديال الإسكندر الأكبر ف 323. تميزات هاد الفترة بأسلوب عتابروه المراقبين من بعد نمودجي أي «كلاسيكي»، كما هو موضح على سبيل المتال فالبارثينون. سياسيا، هيمنت أثينا والحلف الديلي على العصر الكلاسيكي فالقرن خمسة ، ولكن جات فبلاصتهم  فلول ديال القرن الرابع قبل الميلاد، قبل ما تنتاقل السلطة لثيفا والرابطة البيوتية وف اللخر لرابطة كورنث بقيادة مقدونيا. هاد الفترة وقعات فيها الحروب الفارسية اليونانية والنهوض ديال مقدونيا.

بعد العصر الكلاسيكي جات الفترة الهلنستية (323-146 قبل الميلاد) ، واللي فيها توسعات التقافة والقوة اليونانية للشرق الأدنى والوسطاني. هاد الفترة كتبدا مع وفاة الإسكندر و كتسالي مع الغزو الروماني. عادة ما كتعتبر فترة اليونان الرومانية بين الفوز الروماني على كورنث. فمعركة كورنت. ف 146 ق.م. وإقامة بزنطة من عند قسطنطين كعاصمة للإمبراطورية الرومانية فعام 330 م. وف اللخر، كتشير العصور القديمة المعطلة لفترة التنصير (Decline of Greco-Roman polytheism) من بعد القرن الرابع حتى لول ديال القرن السادس الميلادي، و شي مرات كانت كتمدد حتى ل تاريخ سدان أكاديمية أثينا من عند جستينيان اللول عام 529.

## التأريخ
كتعتبر الفترة التاريخية فاليونان القديمة فريدة من نوعها فتاريخ العالم كلو، حيت كانت الفترة اللولى اللي توتقات مباشرة فعلم التاريخ، فحين كانت بدايات التاريخ القديم أولا تاريخ فجر التاريخ معروفة غير بشي أدلة وصافي، بحال الحوليات والليستات ديال الملوك و البيغرافيا..

هيرودوت. معروف على نطاق واسع بلي "الأب ديال التاريخ"، حيت التاريخ ديالو معروف فمجال كلو. كتب بين 450 و 420 ق.م. الخدمة اللي دار هيرودوت كتشد جوايه قرن من الزمن، ناقش فيه الشخصيات تاريخية فالقرن 6 بحال دارا اللولى من بلاد فارس كومبيز التاني، وبسماتيك التالت. وكيلمح حتى لبعض الحكام من القرن التامن بحال .

هيرودوت خلى كتاب خرين بحال ثوسيديس، كسينوفون. ديموستيني. أفلاطون.و أرسطو. كان بزاف ديال هاد المؤلفين إما أثينيين أولا مؤيدين لآثينا، و هادا هو سبب اللي خلى تاريخ وسياسة أثينا تكون معروفة كتر من المدون لوخرين. مع الإهتمام بالتاريخ السياسي والعسكري والدبلوماسي، ولكن تهمش التاريخ الإقتصادي والإجتماعي.

## التاريخ

### فالعصر القديم.
يمين|تصغير|ڤاز ديبولون من العصر الهندسي المعطل، ولا بداية العصر القديم ف جوايه 750 ق.م.
**ف**القرن التامن قبل الميلاد، بدات اليونان كتخرج من العصور المظلمة اللي جات بعد سقوط الحضارة الموكيانية. وفقدات القراية والكتابة، وتنسات الكتابة الموكية، ولكن اليونانيين تبناو الحرف الفينيقي، وزادو عليه شي حوايج باش يصايبو الحرف اليوناني. ممكن تكون القطع المكتوبة بالفينيقية موجودة فاليونان من القرن تسعود قبل الميلاد، لكن أول دليل على الكتابة اليونانية جا من الكتابة على الحيوطا و على الطين اليوناني اللي جا من النص ديال القرن التامن. تقسمات اليونان لبزاف ديال المناطق اللي كل وحدة عندها حكم داتي، وهادشي فرضتو الجغرافيا اليونانية، حيت كاينة الجزر بزاف والوديان والجبال.

حرب ليلانتين. (ميقات 710-650 قبل الميلاد) هي أقدم حرب مُوتقة من العصر اليوناني القديم. وقعات بين دولة المدينة الهامة ديال كاليكيدا و إريتريا. على السهل ديال اللينتين الخصب فأوبيا. تيبان بلي هاد جوج مدون عانو بزاف من التدهور بسباب الحرب الطويلة، واخا كاليكدا هي اللي نتاصرات.

الطبقة التجارية بانت فالنص اللول ديال القرن سبعة قبل الميلاد، واللي ظهرات بسباب ظهور العملات فجوايه 680 قبل الميلاد. ظهرات حتى التوترات بسباب هاد الطبقة ف لمدون الدول. ف النظام الأرستقراطي اللي حكمات لمدون الدول، كانت مهددة ب ثروة جديدة من التجار اللي كانو حتى هما بغاو السلطة السياسية. من عام 650 ق.م. كان على الأرستقراطيين يحاربو ليمشيو يطيحو و يتبدلو ب الطغات الشعبوين. هاد الكلمة مشتقة من الطغيان اليوناني المهين اللي تيعني "الحاكم اللاشرعي"، وكان هادشي كيتطبق سوا على القادة الجيدين سوا على السيئين بحال بحال.

تيبان باللي الزيادة ديال عدد السكان و النقصان ديال الأراضي دخلو البلاد فحرب أهلية داخلية بين الفقرا و لمرفحين ف بزاف ديال الدول لمدون. ف إسپارطا. حرب المسينية دات لغزو ميسينيا. واستعباد للميسينيين، بداية من النص اللخر من القرن التامن قبل الميلاد، تدارت خدمة ناضية ما كانش بحالها فليونان القديمة. هادشي خلى تكون ثورة إجتماعية. السكان اللي خضعو، واللي تعرفو من بعد بسمية هيلوتس. ولاو خدامة وعبيد ديال إسبارطة، فحين كل مواطن من إسپرطا ولى عسكري فالجيش السپرطي فدولة عسكرية بشكل دايم. حتى النخبة كانت مضطرة تيعيش وتتدرب كـ عساكريا. هاد الشرط ديال التجنيد اللي كان مشروك بين المواطنين اللي لاباس عليهم والفقراء حيدات العداوة و الصراع الإجتماعي بيناتهم. هاد الإصلاحات، اللي دارها ليكرجوس سپارطا. ممكن كملات ف 650 ق.م. م.

**عانت** أتينا من أزمة أرض و زراعة فالتواخر ديال القرن سبعة قبل الميلاد، و اللي دخلتها مرة خرى ف صراع أهلي. دار أركون (رئيس القضاة) شي إصلاحات صارمة على القانون ف 621 ق.م. (منو جاية صفة "دراكوني" واللي كتعني قاسي جدا) ، لكن هاد الإصلاحات ديالو فشلات باش توقف الصراع. ف النهاية، الإصلاحات المتواضعة ديال سولون (594 ق.م)، هي اللِّي حَسنَات الْحَالْ دْيَالْ بْزَّافْ د الفقرا، ولكن رسخات الأرستقراطية فْ السُّلْطَة ب القوة، و عطات أتينا شوية ديال الإستقرار.

غير وصل القرن ستة قبل الميلاد، بانو مدون كتار اللي مسيطرة على الشأن اليوناني بحال: أثينا، أسپرطا، كورنث. ثيفا. و كل واحد منها كان مسيطر على المناطق الريفية اللي دايرة بيه و لمدون الصغيرة تحت السيطرة ديالو، و ولات أثينا و كورنث قوى بحرية و تجارية كبيرة حتى.

الزيادة السريعة فالسكان فالقرن تمانية وتسعة قبل الميلاد دفع بزاف ديال اليونانيين للهجرة و تكوين المستعمرات ف العصور القديمة ف ماجنا ݣراسيا (جنوب الطاليان. و صيقليا) و آسيا الصغرى و ما بعد منها. الهجرة توقفات ف القرن السادس قبل الميلاد منين ولى العالم اليوناني كبر ب كتير من اليونان الحالية. لمدون اليونانية ما كانتش المستعمرات اليونانية تحت السيطرة ديال لمدون اللي أسستها، واخا عادة حتافظات ب الروابط و العلاقات الدينية و التجارية معها.

الهجرة سببات حتى فسلسلة طويلة ديال الصراعات بين لمدون اليونانية ف صقلية. وخاصة سرقوسة، وقرطاجية و ستامرات هاد الصراعات من 600 ق.م. م ل 265 ق.م. م منين دخلات الجمهورية الرومانية ف تحالف مع  باش توقف الأعمال العدائية من عند الطاغية الجديد هيرو التاني من سرقوسة ومن القرطاجيين تاهوما، و بالتالي، بهاد الطريقة ولات روما القوة الجديدة المهيمنة ضد القوة الضعيفة اللي بقات من لمدون اليونانية الصقلية والتفوق القرطاجي فالمنطقة. و بعد عام واحد، اندلعت الحرب البونيقية اللولى.

**فهاد الوقيتة** كانت تنمية إقتصادية كبيرة فاليونان، وحتى فالمستعمرات ديالها على برا واللي عرفات نمو فالتجارة والصناعة. كان حتى تحسن كبير فمستويات المعيشة ديال السكان. كاين شي دراسات كايقدرو بلي متوسط حجم العائلة اليونانية، فالتاريخ من 800 ق.م. م ل300 ق. م، زاد خمسة د المرات، و هادشي كيشير لزيادة كبيرة فمتوسط الدخل ديال السكان.

**ف**النص التاني من القرن ستة قبل الميلاد، طاحت أثينا. تحت السيطرة ديال بيسستراتوس. و بعدها ولادو هيبياس الأثيني وهيبارخوس. واخا هكاك، ف 510 ق.م. وبتحريض من الأرستقراطي الأثيني كليسثنيس، ساعد الملك الإسبرتي كليومينس اللول. الأثينيين باش إطيحو الطغات وبعد داكشي، تقلبات كل من سپارطا وأثينا على بعضياتهم، وفديك الوقيتة، قام كليومينس اللول بتتبيت  كقائد أركون. حريص على منع أثينا باش ما توليش مونيكا لسپارطا، رد كليستنيس بواحد القتيراح على صحابو المواطنين باش أثينا تدير ثورة حيت فيها: بلي كل المواطنين من حقهم يشاركو في السلطة السياسية، بغض النظر على الوضع ديالهم: باش تولي أتينا ديمقراطية . بحماس كبير خدا الأثينيين هاد الأفكار، بعد ما طيحو پيساݣوراس و نفذوا إصلاحات كليسثنيس، كانو قادرين بسهولة على دفع غزو تلاتي من قبل سپارطا باش إرجعو إيساݣوراس. ظهور الديمقراطية علاج بزاف ديال الأمراض فأثينا وخلق عصر دهبي للأثينيين.

**اليونان الكلاسيكية**

بديل=|تصغير|الجغرافيا السياسية د ليونان القديمة فالعصور القديمة والكلاسيكية

فـ عام 499 قبل الميلاد، دارو الدول الأيونية تمرد اللي كانت تحت الحكم ديال الفرس، حيت كانو كيتحكمو فيهم طغاة مدعومين من عند الفرس. وبمساعدة ديال الجيوش اللي صيفطاتها أثينا وإريتريا، مشاو حتى لسارد وحرقو المدينة، ولكن من بعد رجعهم الهجوم المضاد ديال الفرس. بقى هاد التمرد حتى لعام 494، فاش تغلبو الثوار الأيونيين. دارا مانساش بلي الأثينيين ساعدو الأيونيين، وبقى حاقد على الأثينيين حيت عاونوهم فهاد التمرد، وفـعام 490 جمع أسطول حربي باش يسيطر على أثينا. وواخا الجيش الفارسي كان كبير، الأثينيين بالمعاونة ديال الحولافا ديالهم من بلاتايا قدرو يهزمو القوات الفارسية فمعركة ماراثون، الشي اللي خلى الأسطول الفارسي يرجع بحالو.

من بعد عشر سنين، دار ولد دارا اللي سميتو خشايارشا حملة جديدة. بزاف ديال الدول لمدون اللي فالشمال والوسط ديال اليونان سلمات راسها للفرس بلا ما تقاوم، ولكن تحالف ديال 31 دولة مدينة، من بينها أتينا و إسپرطة، قررو يوقفو ضد الغزو الفارسي. فهاد الوقت بالضبط، كانت صقلية اليونانية كتهاجم من عند القوة ديال القرطاجيين. فـ عام 480 قبل الميلاد، وقعات أول معركة كبيرة فالغزو، اللي هي معركة ثيرموبيلاي، فين وقفو شوية ديال العسكر اليونانيين، ومن بينهم تلاتمية أسپرطي، ورجعو الفرس باش ما يوصلوش لممر مهم وسط اليونان شي يامات. فنفس الوقت، جيلو، الطاغية ديال سرقوسة، غلب القرطاجيين فمعركة حميرا.

من بعد، الفرس تغلبو فمعركة سلاميس على يد البحرية الأثينية، وفـ 479 تغلبو حتى فمعركة بلاتيا. بقا التحالف ضد الفرس مستامر، فاللول كان بقيادة بوسانياس الإسپرطي، ومن بعد 477 ولات القيادة عند أثينا. وبدخول عام 460، طردو الفرس من بحر إيجة. فهاد الوقت، الحلف الديلي تحول شوية بشوية من تحالف دفاعي بين الدول اليونانية ل ما كيشبه إمبراطورية ديال أثينا، حيت البحرية القوية ديال أثينا بدات كتفرض السلطة ديالها على باقي الحولافا. فـ 450 قبل الميلاد، أثينا وقفات الحروب ديالها ضد الفرس، خصوصا من بعد الهزيمة الكارتية اللي وقعات ليها ف مصر عام 454 و موت كيمون فـ قبرص عام 450.

واخا أثينا حبسات النشاط ديالها ضد الفرس، ولكن الصراع مع إسپرطة بدا كيطلع. إسپرطة كانت ماعاجبهاش كيفاش أثينا كتقوى وبالفلوس ديال الحلف الديلي، وبدات كتعاون الدول اللي باغية تخرج من تحت النفود الأثيني. التوتر زاد بزاف فـ 462، فاش أثينا صيفطات جيش باش يعاون إسپرطة ضد ثورة ديال الهيلوتس، ولكن الإسپرطيين ما قبلوش المساعدة ديالهم. فـ 450، أثينا سيطرات على بيوتيا وربحات ضد أجانيطس وكورنث، ولكن ماقدروش يربحو بشكل نهائي، وفـ 447 فقدو بيوتيا مرة خرى، فالشتا ديال 445/446 وقعات هدنة سموها "سلام التلاتين عام" بين أثينا و إسپرطة.

ولكن داك السلام ما طولش، وفـ 431 زاد التوتر، ومن بعد بسنة، فـ 430، بداو الحرب من جديد. المرحلة اللولى ديال الحرب كانت عبارة على غزوات سنوية من عند إسپرطة على أتيكا، ولكن بلا نتيجة كبيرة، وأثينا كانت ناجحة فالشمال الغربي لليونان ضد الإمبراطورية الكورنثية، ودافعات على الإمبراطورية ديالها، واخا الطاعون والغزو الإسبارطي. نقطة التحول كانت فبيلوس وسفاكتيريا، فين ربحات أثينا، ورفضات طلب السلام من إسپرطة. ولكن ملي ماقدروش يرجعو السيطرة على بيوتيا فمعركة دليوم، ونجاحات براسيداس فالشمال، إسپرطة بدات كتقوى. من بعد ما مات كليون وبراسيداس، اللي كانو كيعارضو السلام بين أتينا وإسبارطة، دارو إتفاق سلام فـ 421.

ولكن حتى هو ما طولش. فـ 418، التحالف بين أثينا وأرغوس تغلب من عند إسپرطة فمانتينيا. فـ 415، أثينا دارت حملة بحرية على صقلية، ولكن كانت كارتية، والجيش كامل علاين تقتل. من بعد الهزيمة، بداو الحولافا الأيونيين ديال أثينا كيتمردو، وفنفس الوقت الفرس رجعو كيعاونو إسپرطة. فالبداية، أثينا كانت باقية قوية، وربحات معارك بحال كيزكوس عام 410 وأرغينوز عام 406. ولكن فـ 405 إسپرطة غلباتهم فمعركة أيݣوس بتيمي، وحاصروا الميناء ديال أثينا. وبقات بلا قمح وبدا الجوع، أثينا طلبات السلام، ووافقت تسلم الأسطول ديالها وتدخل للرابطة البيلوبونيسية بالقيادة ديال أسبارطة.

وهكا، دخلات اليونان للقرن الرابع قبل الميلاد تحت سيطرة إسپرطة، ولكن هاد السيطرة ما كانتش قوية. بسباب المشاكل الديموغرافية، إسپرطة كانت فحالة ضعف، وفـ 395، أثينا، أرغوس، طيبة، وكورنث تحداوها، وبدات حرب كورنثية (395–387 ق.م)، اللي كانت طويلة وما خرجات حتى شي جهة رابحة، وسالات بتهديد الفرس أنهم غادي يدخلو فالحرب ويعاونو إسپرطة.

إسپرطة بقات مهيمنة لمدة 16 عام، ولكن فـ 371، ملي حاولات تفرض سيطرتها على طيبة، تغلبات فمعركة ليوكترا. الجنرال ديال طيبة، إبامينونداس، مشا بالبيلوبونيز، وخلا بزاف ديال الدول تنفصل على إسپرطة. ومن بعد قدر يحرر ميسينيا.

إسپرطة فقدات الأراضي ديالها وحلفاؤها، وولات دولة من الدرجة التانية. ولكن حتى ثيفا ما دامتش طويلا، حيث فمعركة مانتينيا عام 362، مات إبامينونداس وضعفات بزاف، وحتى واخا ربحو المعركة، ولكن فالحقيقة كلشي خاسر فيها، وما بقات حتى شي دولة قادرة تسيطر بوحدها.

فهاد الوقت اللي كانت فيه اليونان ضعيفة، طلعات مقدونيا تحت قيادة فيليپ الثاني. فـ 20 عام، وحد المملكة ديالو، وتوسع شمال وغرب، وغزا تساليا وتراقيا. النجاح ديالو جا من إصلاحات ديال الجيش. تدخل بزاف فشؤون لمدون الجنوبية، حتى دار الغزو الكبير فـ 338 ق.م.

التغلب ديال فيليپ التاني على الجيش ديال ثيفا وأثينا المتحالفين فمعركة خيرونيا، وولات عندو السيطرة على علاين كامل اليونان، ما عدا إسپرطة. جمع الدول فـتحالف كورنث، وفرض عليهم ما يتحاربوش مع بعضهم. ومن تما بدا فالحرب ضد الإمبراطورية الأخمينية، ولكن تقتل فبداية الحرب على يد بوسانياس.

اللي كمل الحرب هو الإسكندر الأكبر، ولد فيليپ. غلب دارا التالت الفارسي، وسالات الإمبراطورية الأخمينية، وضمها لمقدونيا، وولات عندو سلطة كبيرة وتلقب بـ "الأكبر". ملي مات فـ 323 ق.م، كانت القوة ديال اليونان فالقمة، ولكن الأمور بدات كتبدل، من إستقلال ديال لمدون وتقاليدهم، حتى ل ظهور تقافة جديدة سميتها الهلنستية.
[تصغير|يسار|عملة مبكرة ديال [أثينا، كتصور راس أثينا علي الوجه والبومة ديال أثينا اللور — القرن الخامس قبل الميلاد]]
**اليونان الهلنستية**

الفترة الهلنستية بدات فعام 323 قبل الميلاد، من بعد ما سالات الحروب ديال الإسكندر الأكبر، وبقات حتى لعام 146 قبل الميلاد، فاش الرومان ضمو اليونان. وواخا الحكم الروماني دخل، التقافة والمجتمع الهلنستي بقاو كما هما علاين، ما تبدلوش بزاف حتى بانت المسيحية. ولكن، الإستقلال السياسي ديال اليونان سالا مع دخول الرومان.

فهاد الفترة، القيمة ديال "اليونان الأصلية" (اللي هي دابا اليونان الحالية) نقصات بزاف عند الدول اللي كتهضر باليونانية. لمدون اللي ولات مراكز مهمة فهاد التقافة الهلنستية كانو هما الإسكندرية وأنطاكية، عواصم المملكة البطلمية والإمبراطورية السلوقية.

من بعد عام 281 قبل الميلاد، بزاف ديال المناطق كانو محل نزاع، وكانت الأسرة الأتالية (من مملكة پيرݣامون) كتسيطر على شحال من وحدة منهم. (ما معروضاش فهاد السياق: المملكة الهندية ليونانية لقديمة).

الغزوات ديال الإسكندر جابت بزاف ديال التغييرات على الدول لمدون اليونانية. الآفاق ديال اليونانيين ولات واسعة بزاف، وبداو الشباب الطموحين كيمشيو يهاجرو للإمبراطوريات الجديدة اللي تأسسات فالشرق، خصوصا لمدون الجديدة اللي دارها الإسكندر أولا اللي تأسسات من بعدو، بحال الإسكندرية وأنطاكية، وحتى مناطق بعيدة بحال أفغانستان وپاكيستان دابا، فين بقات المملكة ليونانية لقديمة البخترية والمملكة الهندية ليونانية لقديمة حتى لتالي ديال القرن اللول قبل الميلاد.

من بعد ما مات الإسكندر، تقسمات الإمبراطورية ديالو ما بين الجنرالات ديالو، وطلعات من تما تلاتة د الممالك كبار:

* المملكة البطلمية (فمصر وشمال إفريقيا القريبة)
* الإمبراطورية السلوقية (فبلاد الشام، بلاد الرافدين، وفارس)
* الأسرة الأنتيغونية (فمقدونيا)

فهاد الوقت، بعض الدول لمدون اليونانية قدرو يرجعو شوية من الحرية ديالهم، ولكن واخا هكاك بقاو تحت النفود ديال مقدونيا.

الدول لمدون فاليونان تكتلات فجوج تحالفات:

* **الإتحاد الآخايي:** (اللي فيه ثيفا، كورنث، و أرݣوس)
* **الإتحاد الأيتوليي:** (اللي فيه إسپرطة و أثينا)

وفهاد الفترة، التحالفات كانو غالبا فحروب ضد بعضهم، أولا كيتحالفو مع واحد من ملوك الطوائف (اللي هما الخلفاء ديال الإسكندر) اللي بقاو كيحاربو على السلطة.

المملكة الأنتيغونية دخلات فحرب ضد الجمهورية الرومانية فاللخر ديال القرن التالت قبل الميلاد. الحرب المقدونية اللولى ما كانتش حاسمة، ولكن الرومان، كيفما العادة، ما حبسوش، وكملو الحرب ضد مقدونيا حتى خداوها كاملة (فـ 149 ق.م).

فالشرق، الإمبراطورية السلوقية كانت كتهبط بشوية بشوية، حتى سالات رسميا فـ 64 ق.م، أما المملكة البطلمية فبقات حتى 30 ق.م، فاش الرومان غزاوها حتى هي.

الإتحاد الأيتوليي بدا كيتخوف من التدخل ديال الرومان فاليونان، وتحالف مع السلوقيين فالحرب الرومانية-السلوقية، ولكن منين الرومان ربحو، سالا الإتحاد الأيتوليي وولات اليونان تحت سيطرة الجمهورية الرومانية.

الإتحاد الآخايي، اللي كان أقوى من مقدونيا والإتحاد الأيتوليي، حتى هو تغلبو عليه الرومان فـ 146 ق.م، وبهاد الشكل سالا الإستقلال ديال اليونان كامل.

**اليونان فالعهد الروماني**

شبه الجزيرة اليونانية ولات تحت الحكم الروماني من بعد معركة كورنث فعام 146 قبل الميلاد. مقدونيا ولات مقاطعة رومانية، وجنوب اليونان داروه تحت إشراف مسؤول روماني سميتو "بريفيكتوس ديال مقدونيا". ومع هاد الشي، بعض الدول لمدون اليونانية  قدرات تحتافظ بشوية ديال الإستقلال وما كانوش كيعطيو الضرائب.

فعام 133 قبل الميلاد، زادو حتى جزر بحر إيجه لهاد الأراضي. ولكن فعام 88 قبل الميلاد، أتينا ومدن خرة دارو تمرد ضد الرومان، ولكن الجنرال الروماني سولا طحنهم ودمر شبه الجزيرة. ومن بعد، الحروب الأهلية اللي وقعات فروما زادت خربات المنطقة كتر.

حتى جا غشت، ونظم الوضع فعام 27 قبل الميلاد، ودار شبه الجزيرة فمقاطعة سميتها "آخايا".

اليونان ولات من بعد مقاطعة مهمة فالشرق لداخل ديال الإمبراطورية الرومانية، وحيت التقافة الرومانية كانت من قبل متأترة بزاف بالتقافة اليونانية، حتى بلي ولات فعليا تقافة "رومانية-يونانية". داكشي اللي خلى اللغة اليونانية تولي هي اللغة اللي كيتفاهمو بها الناس فالشرق وحتى فالطاليان، وبزاف ديال المفكرين اليونانيين، بحال ݣالينوس، كانو خدامين فروما وكيكتبو الكتوبا ديالهم تما.

## الجغرافيا

**المناطق**

أراضي اليونان جبلية بزاف، وداك الشي خلا اليونان القديمة تكون مقسمة لعدد كبير ديال المناطق الصغيرة، وكل وحدة فيها كانت عندها لهجتها، تقافتها، وهوية خاصة بها. هاد التقسيم الجغرافي خلا الإقليمية والنزاعات بين المناطق يكونو حاجة عادية ومشهورة فاليونان القديمة. لمدون كانو كيتبناو غالبا فالوديان اللي بين الجبال، ولا فالسهول الساحلية، وكيكونو كيسيطرو على المناطق اللي دايرة بيهم.

فالجنوب كاين **البيلوبونيز**، اللي هو بحد داتو مقسم لمناطق بحال:

·       **لاكونيا** (الجنوب الشرقي)

·       **ميسينيا** (الجنوب الغربي)

·       **إيليس** (الغرب)

·       **آخايا** (الشمال)

·       **كورينثيا** (الشمال الشرقي)

·       **أرغوليذا** (الشرق)

·       **أركاديا** (الوسط)

هاد السميات بقاو كيتستعملو حتى لدابا فاليونان لعصرية، ولكن الحدود تبدلات شوية.

البر الرئيسي ديال اليونان كاين فالشمال، وكيتعرف دابا باسم **وسط اليونان**، وكيضم:

·       **أيتوليا** و**أكارنانيا** فالغرب

·       **لوكريس**، **دوريس**، و**فوكيس** فالوسط

·       بينما فالشرق كاينين **بيوتيا**، **أتيكا**، و**ميغاريس**

فالشمال الشرقي كاينة **ثيساليا**، وفالشمال الغربي كاينة **إبيروس**.

إبيروس كتمتد من **خليج أمفيلوكيا** فالجنوب حتى **للجبال ديال سيرونيان** و**واد آيويز** فالجهة الشمالية، وكانت كتكون من:

·       **كيانونيا** (الشمال)

·       **مولوسيا** (الوسط)

·       **ثيسبروتيا** (الجنوب)

فأقصى الشمال الشرقي، كاينة **مقدونيا**، واللي كانت فالأصل كتكون من **مقدونيا السفلى** ومجموعة ديال المناطق التابعة ليها، بحال:

·       **إيلميا**

·       **بييريا**

·       **أوريستيس**

منين بدا **الإسكندر اللول المقدوني**، ملوك الأسرة الأرغية اللي كانو ف مقدونيا بداو كيتوسعو جيهة **مقدونيا العليا**، و هي مناطق كانت فيها قبائل مقدونية مستقلة، بحال:

·       **لينكستيس**

·       **إليموتاي**

·       و زادو توسعو حتى الغرب، مورا واد **فاردار**، ل مدون و مناطق بحال:

o      **إيروديا**

o      **بوتييا**

o      **مجدونيا**

o      **ألموبيا**

و هاد المناطق كانو ساكنين فيها قبائل **تراقية**.

ف الشمال ديال مقدونيا، كانو شعوب ماشي يونانيين، بحال:

·       **البايونيين** ف الشمال

·       **التراقيين** ف الشرق الشمالي

·       **الإيليريين** ف الشمال الغربي، اللي كانو غالبا ف صراع مع المقدونيين

المستوطنين اليونانيين الجنوبيين سكنو فـ**خالكيذيكي** من بكري بزاف، و ولات كتعتابر جزء من العالم اليوناني. و حتى فالأناضول (اللي هي دابا ف تركيا)، ف تواخر الألفية التانية قبل الميلاد، تأسسات مستوطنات يونانية كبيرة على الشواطئ الشرقية ديال بحر إيجي.

**المستعمرات**

فالعصر القديم، عدد السكان ديال اليونان بدا كيزيد بزاف، كتر من داكشي اللي الأرض القابلة للزراعة قادرة تهز، واللي كانت محدودة. (حسب واحد التقدير، عدد السكان ديال اليونان القديمة تزاد بكتر من 10% ما بين 800 و400 قبل الميلاد، من 800 ألف حتى لما بين 10 و13 مليون نسمة).

ومن علاين 750 قبل الميلاد، بداو اليونانيين كيتوسعو ودارو إستعمار ستامر جوايه 250 عام، أسسو فيه مستعمرات فكل الإتجاهات.

·       **فـالشرق**، بداو أولا بسواحل بحر إيجه فـآسيا الصغرى، ومن بعد مشاو **لقبرص**، وسواحل **تراقيا**، و**بحر مرمرة**، وحتى الساحل الجنوبي ديال **البحر الأسود**.

·       ومن بعد، الإستعمار اليوناني وصل حتى **لأوكرانيا** و**روسيا** دابا (بحال منطقة تاجانروغ).

·       **فالغرب**، دارو مستعمرات فسواحل **إليريا**، **صقلية**، و**جنوب الطاليان**، ومن تما توسعو حتى **جنوب فرانسا**، **كورسيكا**، و**شمال شرق سپانيا**.

·       حتى ف**مصر** و**ليبيا** دارو مستعمرات يونانية.

بعض لمدون الكبيرة دابا كانت فالأصل مستعمرات يونانية، بحال:

·       **سيراكوزا** (Συρακούσαι)، اللي هي دابا سرقوسة

·       **نابولي** (Νεάπολις)

·       **مارسيليا** (Μασσαλία)

·       **إسطنبول**، اللي كانت سميتها القديمة **بيزنطة** (Βυζάντιον)

هاد المستعمرات لعبو دور كبير فنشر التقافة والنفود ديال اليونانيين فبزاف ديال البلايص فأوروپا، وزادو ساهمو فتقوية الإقتصاد ديال اليونان من خلال خلق شبكات تجارية بعيدة المدى ما بين المدون اليونانية باش إعاونو الإقتصاد فاليونان القديمة

## السياسة والمجتمع

**الهيكل السياسي**

اليونان القديمة كانت مكّنة من مئات ديال **لمدون-الدول** (اللي كيسميوهم "بوليس")، وكل وحدة كانت مستقلة نسبيا على اللوخرى. هاد النمودج كان مختالف بزاف على أغلب المجتمعات لخرة اللي كانت فداك الوقت، حيت كانت كتكون عادة على **قبائل** أولا **ممالك** كبيرة كتسيطر على أراضي شاسعة.

وحدة من الأسباب اللي خلات هاد التجزئة تكون، هي **الجغرافيا** ديال اليونان: بلاد كلها جبال وتلال وأنهار، وصعيب يتوحدو فدولة وحدة.

من جيهة خرى، اليونانيين القدام كانو كيشوفو راسهم **شعب واحد**: عندهم نفس **الدين**، نفس **التقافة**، ونفس **اللغة**. وزيد على هاد الشي، كانو واعيين بجدور ديالهم **القبلية**، وشي وحدين بحال هيرودوت كان قادر يصنف الپوليس على حساب الأصل القبلي ديالها. ولكن، واخا هادشي، القبيلة قليل فين كانت كتلعب دور مهم فالسياسة.

الناس ديال الپوليس كانو **كيعتابرو الإستقلال ديال مدينتهم حاجة مقدسة**، وقليل فاش كانو تيفكرو يتوحدو. حتى ملي جا **الغزو الفارسي التاني**، تحالفو شي مدن باش يدافعو على اليونان، ولكن الغالبية بقات محايدة، وملي تهزمو الفرس، ولات الپوليس (لمدون الدول) للحروب بيناتها.

إدن، كاينين جوج خصائص رئيسية فالنظام السياسي ديال اليونان القديمة:

1.  **التجزئة الكبيرة** (ماشي بسباب القيلية)

2.  **التركيز على لمدون الصغيرة كمراكز سياسية وإقتصادية مستقلة**

وحتى المستعمرات اللي داروها فالبحر البيض المتوسط كانت تابعين اسميا لشي "بوليس أم"، ولكن كانو **مستقلين تماما** فالحكم ديالهم.

بطبيعة الحال، "الپوليس" الصغار كانو فخطر ديال التبعية للبوليس الكبار، ولكن قليل فاش كانت شي مدينة كتهاجم شي وحدة خرى وتسيطر عليها نيشان. أغلب الوقت، "الپوليس" كانو كيدخلو فـ**إتحادات**، ولكن العضوية ديالهم كانت كتبدل دغيا وكل مرة، وكول مرة كتبدل حسب المصالح ولا التهديدات.

فالفترة الكلاسيكية، الإتحادات ولات **قليلة ولكن كبيرة فالحجم ديالها، ** وكانت كتهيمن عليهم مدن كبار بحال **أثينا، إسپرطة، و ثيفا**. وشي مرات "الپوليس" كانت **مضطرة تنضم تحت الضغط ديال الحرب فمعاهدة سلام**.

حتى ملي جا **فيليپ التاني المقدوني** وهاجم قلب اليونان، ما حاولش يدير مملكة وحدة ولا يدير مقاطعة جديدة من جميع "الپوليس"، ولكن **فرض على "الپوليس" أنهم ينضمو لتحالف كورنثي واللي كان تحت السيطرة ديالو.**

**الحكومة والقانون**

فالبدية، بزاف ديال المدون اليونانية كانت عبارة على **ممالك صغيرة**. فبعض الحالات، كان كيبقى **واحد المسؤول** فالمدينة عندو شي مهام رمزية اللي تيخليها لو الملك، هاد المسؤول كيسميوه "بازيليوس"  متلا (بحال فأثينا اللي كان فيها "بازيليوس أركون").

ولكن، مع مرور الوقت، وبالخصوص فالعصر القديم، ولات أغلب لمدون **كيحكمها الأرستقراطيين** (يعني النخبة الغنية)، فواحد النظام اللي كيتسمى **الأوليغارشية** (حكم الأقلية). ما معروفش بالضبط كيفاش حتى وقع هاد التحول من الملوك للنخبة، ولكن مثلا فأثينا، فجوايه 1050 قبل الميلاد، الملكية ولات مقتصرة على منصب قضائي وراتي فقط. ومن بعد، فـ 753 ق.م، ولا هاد المنصب كيتنتخب كل 10 سنين، حتى وصلنا لـ 683 ق.م وولا الإنتخاب **سنوي**.  وكل مرحلة، كانت السلطة كتبتعد على الفرد وكتقرب من النخبة الأرستقراطية.

هاد التركيز ديال السلطة والتروة فيد مجموعة صغيرة من العائلات، سبب بزاف ديال **الإضطرابات الإجتماعية** فلمدون، وهاد الشي خلا فبعض الأماكن يطلع **طاغية** (ماش بالمعنى الحديث ديال الديكتاتور)، ولكن شخص كيحكم وحدو وبأسلوب شعبوي، كيعطي وعود للناس باش يبقى فالحكم. فمجتمع مقسوم لطبقات، حكم "راجل قوي" كان كيبان هو الحل الوحيد فبزاف د المرات.

فأثينا، جاو الطغاة فالنصف الثاني من القرن السادس قبل الميلاد. وملي سالا حكمهم، الأثينيين دارو أول **ديمقراطية فالعالم**، كحل جدري باش الأرستقراطية ما ترجعش تحكم.

كان عندهم واحد المجلس كيتسّى **الإكيلازيا**، وكان موجود من وقت الإصلاحات ديال دراكو فـ 621 ق.م، والمواطنين كانو كيتجمعو فيه باش يناقشو أمور السياسة. بعد إصلاحات سولون، حتى أفقر المواطنين تسمح ليهم بالحضور، ولكن ما كانوش قادين يهضرو ولا يترشحو للمناصب.

ولكن منين تأسسات **الديمقراطية** رسميا، ولا كل المواطنين عندهم نفس الحقوق فالجمعية. ومع دلك، الناس اللي ماشي مواطنين، بحال **الميتيك** (يعني الأجانب اللي ساكنين فأثينا) ولا العبيد، ما كانش عندهم حتى شي حق سياسي.

من بعد ما دارت أثينا الديمقراطية، بزاف ديال لمدون لخرة تبعاتها، ولكن بقات بزاف د لمدون متمسكة **بالأنظمة التقليدية** القديمة.

أما **إسپرطة**، فكانت حالة خاصة: ما كانش فيها ملك واحد، ولكن **جوج ملوك** كيحكمو مع بعض، وهما من جوج عائلات مختالفين (الآغاديين والإرتبانديين). هاد الملوك كانو من نسل ديال جوج توام (أوريسثينيس وبروكليس)، ولاد أرسطوديموس. ولكن حتى هاد الملوك، **ماشي تيديرو اللي بغاو**، إنما كان كيراقبهم **مجلس الشيوخ** (جيروسيا) و**قضاة خاصين** سميتهم الأفور، اللي كانت مهمتهم يراقبو خدايم الملوك.

**البنية الإجتماعية**

غير **الرجال الأحرار**، اللي تزادو فالمدينة، وكانت عندهم الأرض، هما اللي كانو كيتعتابرو **مواطنين** وكيستحقو الحماية الكاملة ديال القانون فـالدولة المدينة (الپوليس).

فـأغلب الدول لمدون، على عكس ما كان عليه الحال فروما، ما كانش **الجاه أولا النسب** كيخلي الواحد يستافد من شي **حقوق خاصة**. بعض المرات، كانت شي عائلات كتحكم فـالمناصب الدينية العامة، ولكن هادشي ما كانش كيعني عندهم سلطة سياسية زائدة.

ف**أثينا**، السكان كانو مقسمين ل ربعة ديال **الطبقات الإجتماعية** على حساب **الثروة**. و كل واحد يقدر **يبدل الطبقة ديالو** يلى زاد فلمال ديالو.

أما ف**إسپرطة**، فكولشي الرجال المواطنين كانو كيتسماو **هومويايي**، يعني "الأقران" أولا "المتساوين". ولكن، **الملوك ديال إسپرطة**، اللي كانو كيخدمو كـ**قادة عسكريين ودينيين** فنفس الوقت، كانو كيجيو **من جوج عائلات محددة** **ومعروفة**.

**العبودية**

العبيد ماكانوش عندهم لا قوة لا مكانة إجتماعية. كان ممكن يكون عندهم **عائلة** وشي **ملكية خاصة**، ولكن غير يلى رضا عليهم مولاهوم، وماعندهم حتى **حق سياسي**.

فحدود عام 600 قبل الميلاد، ولات **[[عبودية|العبودية]] منتشرة بزاف** فاليونان، وبدخول القرن الخامس قبل الميلاد، ولاو العبيد كيشكلو **تلت السكان** فشي دول مدن. فأثينا الكلاسيكية، كانو العبيد كيتراوحو بين **40% حتى لـ 80%** من عدد السكان!

العبيد اللي ماشي ف إسپرطة، قليل فاش كانو كيديرو **ثورات**، حيث كانو جايين من بزاف ديال الجنسيات، ومشتتين بزاف باش داكشي علاش ما قدروش ينظمو راسهم. ولكن، **ماكانوش اليونانيين كيشوفو فالعبودية شي حاجة مرتابطة بالعرق**، بحال ما وقع من بعد فالتقافة الغربية.

أغلب العائلات كانت كتملك عبيد، يخدمو فالدار ولا يديرو الخدايم، وحتى العائلات اللي ماعندهومش بزاف، ممكن تملك عبد ولا جوج. القانون ماكانش كيسمح للملاك أنهم **يضربو** أولا **يقتلو** العبيد ديالهم. وبزاف ديال المرات، كانو الموالي كيوعدو العبيد بالتحرير فالمستقبل، باش يخليوهم يخدمو مزيان.

وعلى عكس روما، **العبد المحرر** ماكانش كيرجع **مواطن**، ولكن كيدخل فطبقة **الميتيك**، اللي هما ناس جايين من بلايص خرى وعايشين فالمدينة بطريقة قانونية.

بعض **دول لمدون** كانو كيمتلكو العبيد قانونيا، وكانو كيعطيوهم خدامي خاصة. مثلا، ف**أثينا**، العبيد العموميين كانو خدامين فالتقلاب على الفلوس المزورة، و**عبيد المعابد** خدامين فـخدمة لأرباب، وكانو **عبيد سكوثيين** كيخدمو بحال الپوليس، كينظمو الناس فـالاجتماعات السياسية.

أما فـ**إسپرطة**، كانو عبيد خاصين سميتهم **الهيلوتس**، وكانو ميسينيين اللي الدولة ديال إسپرطة ستعبداتهم ف الحروب. كانت العائلات كتكلف بهم، وخاصهم يبقاو فيها. كانو كيجمعو الماكلة ويديرو الأشغال، باش **العيالات** يتكلفو غير يربيو ولاد قويين، و**الرجال** يتفرغو للتدريب العسكري.

كانو كيعيشو معاملة **قاسية**، وكان من الطقوس ف إسپرطة بلي كل رجل خاصو **يقتل هيلوت** باش يتبت الرجولة ديالو. وبزاف من المرات، الهيلوتس كانو **كيثورو** على أسيادهم.

**التعليم**

فمعظم تاريخ اليونان، التعليم كان خاص، ماشي عمومي، إلا ف مدينة إسپرطة. فالفترة الهلنستية، بعض لمدون-الدول دارو مدارس عمومية. ولكن غير العائلات اللي عندهم الفلوس اللي قدرو يخلصو المعلمين. الدراري كانو كيتعلمو يقراو ويكتبو ويحفظو الأدب. وكانو كيتعلمو حتى الغنا والعزف على الآلات الموسيقية، وكيتدربو رياضيا باش يكونو واجدين للخدمة العسكرية. التعليم ماشي غير باش يخدمو، ولكن باش يكونو مواطنين ناشطين وفاعلين فالمجتمع.

حتى البنات كانو كيتعلمو شوية  د القراية والكتابة والحساب البسيط باش يقدرو يسيرو الدار، ولكن منين كيتجاوزو الطفولة، قليل فاش كيكملو التعليم ديالهم.

الدراري كانو كيمشيو للمدرسة من العمر ديال سبع سنين، أولا كيمشيو للقشالي ديال العسكر يلى كانو عايشين ف إسپرطة. التعليم كان فيه تلاتة ديال الأنواع: اللغة والحساب، الموسيقى و الرقص، و الرياضة.

الدراري اللي جاو من عائلات لا باس عليهم و كانو كيقراو ف مدارس خاصة، كانو كيترافقو مع عبد خاص سميتو (پيداݣوݣوس" (باللاتينية: paidagogos)، اللي كان مسؤول يديهم و يجيبهم و يبقى معاهم ف النهار. الدروس كانت كتدار ف ديور المعلمين، و كانو كيتعلمو فيها القراية، الكتابة، اللماط، الغنا، و العزف على الآلات بحال الليرا و الناي. منين كيولي الولد عندو 12 عام، التعليم ديالو كيبدا يدخل فيه الرياضة بحال المصارعة، الجري، الرمي، و رمي الرمح.

ف أثينا، بعض الشبان الكبار كانو كيدخلو للأكاديمية باش يقراو تخصصات معمقة بحال التقافة، العلوم، الموسيقى، و الفنون. الدراسة كتسالي ف سن 18، و من بعد كيدوزو فترة ديال التدريب العسكري اللي كتدوم عام ولا عامين.

غير شي حاجة قليلة ديال الدراري اللي كيكملو التعليم بعد الطفولة، خصوصا ف إسپرطة اللي كانو كيركزو بزاف على التكوين الجسدي. وكان جزء مهم من التعليم عند الشبان الأغنياء هو التوجيه من عند شيخ كبير، واللي فبعض البلايص وفبعض الأوقات كان ممكن يكون فيه حتى علاقة حب. الشاب كان كيتعلم من خلال متابعة المعلم ديالو كيفاش كيهضر فالساحة العامة (الأݣورا)، وكيساعدو فالمهام ديالو العمومية، وكيتدرب معاه فصالات الرياضة، وكيمشي معاه حتى لحفلات الشراب.

الطلبة الأغنياء بزاف كانو كيكملو التعليم ديالهم مع أساتدة مشهورين. من أشهر المدارس اللي كانت فأثينا كاينة "الليسيوم" (المدرسة المشائية اللي أسسها أرسطو)، و"الأكاديمية" ديال أفلاطون. هاد النظام التعليمي ديال الأغنياء فاليونان كان معروف حتى بسمية "بايديا".

**الإقتصاد**

فالوقيتة اللي كان فيها الإقتصاد ديالها مزدهر، يعني فالقَرن الخامس والرابع قبل الميلاد، كانت اليونان القديمة من بين أقوى الإقتصادات فالعالم. حسب بعض المؤرخين اللي كيهضرو على الإقتصاد، الإقتصاد ديال اليونان كان من بين أكتر الإقتصادات المتقدمة فالعصور اللي ماكانتش فيها الصناعة.

هاد الشي باين فالأجر اليومي المتوسط ديال العامل اليوناني، اللي كان كيساوي علاين 12 كيلو ديال القمح. هاد الرقم كان كتر تلاتة د المرات من الأجر اليومي المتوسط ديال العامل المصري فالفترة الرومانية، اللي ماكانش كيفوت 3.75 كيلو ديال القمح.

**الحرب**
تصغير|upright=1.35|خريطة كتوضح أحدات المراحل اللولى ديال الحروب اليونانية الفارسية.|بديل=|يسار
فالعصور القديمة، الطبيعة المجزأة ديال اليونان، يعني كل مدينة كانت دولة بوحدها، وكانو كيتنافسو بزاف، هاد الشي خلا الحروب تكون كتيرة، ولكن فنفس الوقت خلا كل حرب تكون محدودة فالمدة والحجم ديالها. حيت لمدون ماكانوش قادرين يصاوبو جيوش مهنية ودايمة، كانو كيعتمدو  غيرعلى المواطنين باش يحاربو.

هادشي خلا مدة الحملات تكون قصيرة، حيت الناس، خصوصا الفلاّحة، خاصهم يرجعو يخدمو أراضيهم، فبزاف د المرات كانت الحروب كتدار غير فالصيف. ملي كتوقع معركة، كتكون غالبا مرة وحدة و كل واحد تيسربي باش إحسمها لصالحو. الخسائر ماكانتش كتكون كبيرة بزاف، وقليل ما كتفوت 5% من الجيش اللي خسر، ولكن بزاف د المرات كيكونو اللي ماتو من بين أبرز الناس، بحال الجنرالات والناس اللي كيقودو المعركة من القدّام.

من بعد، الحرب بدات كتتبدل بزاف بسباب الحروب اللي كانت ما بين اليونانيين والفرس. الجيوش الضخمة ديال الإمبراطورية الفارسية كانت كبيرة بزاف على أي مدينة يونانية باش تواجهها بوحدها، وبالتالي بداو لمدون كيتحالفو مع بعضياتهم، وكيجمعو الموارد، وكيقسمو المهام.

قبل كانت كاينة تحالفات، ولكن ماشي بهاد الحجم. من بعد ما برزات أثينا و إسپرطة كأقوى لمدون، بداو كيتصادمو، وهاد الشي اللي دخلهم فحرب كبيرة سميتها الحرب البيلوبونيسية. هاد الحرب جابت معاها تغييرات كبيرة فطريقة الحرب، وفالإستراتيجية والتكتيك.

هاد الحرب كانت بين تحالف ديال مدن تحت قيادة أثينا، وتحالف آخر تحت قيادة إسپرطة. عدد الناس اللي كيمشيو للحرب زاد، والموارد المالية حتى هي كبرات، وهادشي خلا الحرب تولي متنوعة. المعارك المباشرة ما بقاش كتفصل بزربة، وبدات لمدون كتعتمد كتر على حصار لمدون، والحروب البحرية، والاستنزاف.

هاد التغييرات زادت بزاف من عدد القتلى، وخلقو إضطراب كبير فالمجتمع اليوناني. أثينا كانت كتملك واحد من أكبر الأساطيل البحرية فديك الوقيتة، كان عندها كتر من 200 سفينة تلاتية المجاديف، وكل وحدة خدامة بـ170 مجداف، كيجلسو فـ3 صفوف على كل جنب من الباطو.

السبب اللي خلا أثينا تقدر تمول هاد الأسطول الكبير هو بلي كانت كتملك مناجم الفضة، واللي كانو خدامين فيها العبيد.

## التقافة

**الفلسفة**

الفلسفة فاليونان القديمة كانت كتركز بزاف على دور المنطق والبحث والتساؤل. وبزاف ديال الطرق، الفلسفة اليونانية كان عندها تأتير كبير على الفلسفة لعصرية وحتى على العلوم لعصرية. كاين واحد الخط مستقيم ديال التأتير كيمشي من الفلاسفة اليونانيين والهلنستيين، للفلاسفة والعولاما المسلمين فلقرون لوسطانية، ومن تمّ للنوضة الأوروپية وعصر الأنوار، حتى وصلنا للعلوم لعصرية العلمانية.

ولكن، لا المنطق ولا البحث بداو مع الإغريق. الفرق اللي كاين بين الطريقة اللي كانو الإغريق كيقلبو بها على المعرفة وبين الأسئلة اللي كانت كتطرحها حضارات قديمة بحال المصريين والبابليين، هاد الفرق كان دايما موضوع نقاش ودراسة عند الناس اللي كيقارنو الحضارات.

من بين أشهر الفلاسفة ديال اليونان القديمة، كاين سقراط وأفلاطون، وغيرهم. هاد الناس ساهمو بزاف فالفهم ديال المجتمع اليوناني القديم، خصوصا من خلال الكتابات ديالهم، بحال كتاب **الجمهورية** اللي كتبو أفلاطون.

**الأدب والمسرح**

أول نوع ديال الأدب فاليونان كان هو الشعر، وكان كيتقدّم ق قدام الناس فشكل عروض، ماشي باش الناس يقراوه بوحدهم. أول شاعر معروف عند اليونانيين هو هوميروس، مع أنو كان غير واحد من الشعراء اللي جاو من تقليد قديم ديال الشعر الشفوي. شعر هوميروس، ولحسن الحظ ديالو بلي تكتب فواحد المرحلة اللي بداو فيها اليونانيين كيتعلمو الكتابة، أما راه كان ممكن يكون أصلا شفوي.

أول شاعر معروف كتب شعره مباشرة وماشي شفوي هو أرخيلوخوس، وكان شاعر غنائي فالقرن السابع قبل الميلاد. من بعد بدا شعر المأساة كيتطور مع نهاية العصر القديم، ودارو فيه خلط ما بين عناصر من بزاف ديال أنواع الشعر اللي كانو قبل. ومع بداية العصر الكلاسيكي، بدات الكوميديا حتى هي كتعرف التطور. أقدم تاريخ معروف مرتابط بهاد النوع كان سنة 486 قبل الميلاد، ملي ولات مسابقات الكوميديا رسمية فمهرجان ديونيسيا فأثينا. أول مسرحية كوميدية قديمة بقات محفوظة لليوم هي **"أهل أخارناي"** ديال أريستوفان، وتعرضات فـ425 قبل الميلاد.

بحال الشعر، النثر حتى هو بدا فالعصر القديم، وأقدم الكتابات فالفلسفة، والتاريخ، والطب كترجع للقرن السادس قبل الميلاد. النثر بدا يبان مع فلاسفة ما قبل سقراط بحال أناكسيماندر وأناكسيمانس، أما طاليس اللي كيتعتابر أول فيلسوف يوناني، فكيبان ماكتب حتى حاجة.

فالعصر الكلاسيكي، النثر ولى ناضج، وتطورو فيه أنواع رئيسية بحال: الفلسفة، التاريخ، البلاغة، والحوار.

فالفترة الهلنستية، المركز الأدبي ما بقاش فأثينا، وولا فالإسكندرية. ملوك هلنستيين آخرين بحال أنتيݣونوس وآتالوس حتى هما شجعو الأدب والعلم، ودارو من بلايص بحال بيلا وپيرݣامون مراكز تقافية. هاد الرعاية التقافية، خصوصا اللي كانت من عند المتحف ديال الإسكندرية، هي اللي خلات بزاف من الأدب اليوناني القديم يبقى حتى لليوم.

مكتبة الإسكندرية، اللي كانت جزء من المتحف، كان هدفها تجمع نسخ من كل الكتب والمؤلفين اللي كايكتبو باليونانية. الأدب اللي بقا من هديك الفترة، كان فالغالب شعر، والشعر ديال الفترة الهلنستية كان عميق بزاف، وكيخلط بزاف ديال الأساليب، وكيبْعد على القصص البسيطة المباشرة.

هاد الفترة حتى الطريقة اللي كيتستهلك بها الأدب تبدلات حيت قبل، كانو الناس كيسمعوه فالعروض قدام الجمهور، ولكن فالفترة الهلنستية ولى الناس كيقراوه بوحدهم، والشعراء بداو يكتبو باش الناس يقراو ماشي باش يسمعو.

منين ربح أوكتافيان المعركة ديال أكتيوم فـ31 قبل الميلاد، ولات روما هي المركز الجديد ديال الأدب اليوناني. بزاف ديال المؤلفين اليونانيين الكبار بحال سترابو وديونيسيوس الهاليكارناسوسي مشاو لروما.

الفترة اللي عرفات أكبر إبتكار فالأدب اليوناني فروما كانت ما بين عام 80 م وعام 230 م، وهادي كيسميوها "القرن التاني الطويل". فهديك الفترة، النتر عرف إبتكار كبير، خصوصا مع تطور الرواية وعودة الإهتمام بالخطب والبلاغة.

**الموسيقى والشطيح**

الموسيقى كانت حاضرة علاين فكل جوانب الحياة فالمجتمع اليوناني. كاينة فالأعراس، فالجنازات، فالمناسبات الدينية، فالمسرح، فالموسيقى الشعبية، وحتى فإلقاء الشعر الملحمي. كاينين بزاف من القطع الموسيقية اليونانية اللي باقا حتى لليوم، وكاين حتى إشارات كتيرة فالأدب اليوناني القديم اللي كتهضر على الموسيقى.

الفن اليوناني كان كيرسم الآلات الموسيقية وحركات الرقص. وكلمة "الموسيقى" جاية من سمية "الميوزات" (Muses)، اللي كانو بنات الإله زيوس، وكانو كيتعتابرو آلهات الفنون والإبداع.

**العلوم والتكنولوجيا**

لماط ديال اليونان القديمة ساهمات بزاف فالتطورات الكبيرة فهاد الميدان، بحال القواعد الأساسية ديال الهندسة، وفكرة الإتبات الرياضي بالمنطق، وكاين حتى إكتشافات فـنظرية الأعداد، والتحليل الرياضي، ولماط التطبيقية، وكانو قراب يأسسو حتى لحساب التكامل. بزاف من الإكتشافات اللي داروها عولاما د لماط يونانيين بحال فيثاغورس، أقليدس، وأرخميدس، باقيين كيتقراو فالمناهج ديال لماط حتى اليوم.

اليونانيين طورو علم الفلك بزاف وعتابروه فرع من فروع لماط. أول نمادج تلاتية الأبعاد لشرح حركة الكواكب ظهرات فالقرن الرابع قبل الميلاد، وكانو من تطوير إيودوكسوس من كنيدوس وكاليبوس. فداك الوقت، هيرقليديس بونتيكوس، اللي كان صغير فالسن وعايش فاش كانو هاد الناس، قتارح بلي الأرض كتدور على راسها. ومن بعد، فالقرن الثالث قبل الميلاد، أرسطرخس الساموسي كان أول واحد قال بلي الشمس هي المركز، والأرض كتدور عليها.

أرخميدس، فواحد الكتاب ديالو سميتو **"حسابات الرمل"**، تكلم على الفرضية ديال أرسطرخس اللي كيقتارح فيها بلي الشمس والنجوم تابتين، وأن الأرض كتدور عليهم فدوّارة. ولكن ما بقاتش لينا من هاد الفكرة إلا شوية ديال الوصف المقطع.

إراتوستينس دار واحد التقدير دقيق لمحيط الأرض، من خلال قياس زوايا الظل فبلايص مختالفة، وكانت النتيجة ديالو قريبة بزاف للحقيقة.

فالقرن التاني قبل الميلاد، هيبارخوس من نيقيا دار مساهمات كبيرة، بحال أول قياس ديال المبادرة (حركة محور الأرض)، وأول قاموس منظم للنجوم، واللي قتارح فيه النظام ديال درجات السطوع اللي باقين كنستعملوه اليوم.

كاينة حتى **آلية أنتيكيثيرا**، اللي هي جهاز قديم كتحسب بها حركات الكواكب، وكترجع لجوايه عام 80 قبل الميلاد، وكتعتبر أول نمودج بدائي لحاسوب فلكي. لقاو هاد الآلة وسط حطام سفينة غارقة قرب جزيرة أنتيكيثيرا، بين كيثيرا وكريت. الجهاز ولى مشهور حيت فيه ترس تفاضلي، وكانو كيضنو أنو ما تخترعش حتى للقرن 16، وداك الدقة ديال القطع الصغيرة والتعقيد ديالها كيتقارن مع الساعات اللي كانت كتدار فالقرن 18. الآلية الأصلية معروضة اليوم فالمتحف الأتري الوطني فأثينا، ومعاها نسخة بحال لأصل.

الإغريق حتى فالمجال الطبي دارو إكتشافات مهمة. أبقراط كان طبيب مشهور فالفترة الكلاسيكية، وكيتعتابر من بين الناس اللي خلّاو بصمة كبيرة فتاريخ الطب. كيتسمى **"أب الطب"، ** حيت دار مساهمات خلات الطب يخرج من المجال ديال الطقوس والدين ويدخل لمجال علمي ومهني. أسس مدرسة ديال الطب سميتها مدرسة أبقراط، واللي بدلات بزاف فطريقة التفكير فالطب ديال داك الوقت، وولات كتشوف الطب كمهنة مستقلة.

**الفن والعمارة**
[تصغير|معبد [هيرا فسيلينوس، صقلية|بديل=]]
الفن ديال اليونان القديمة كان عندو تأتير كبير بزاف على تقافة بزاف ديال البلدان، من العصور القديمة إلى يومنا هدا، خصوصا فمجال النحت والهندسة المعمارية. فالغرب، الفن ديال الإمبراطورية الرومانية خدا بزاف من النمادج اليونانية. وفالشرق، الغزوات ديال الإسكندر الأكبر خلات تقافة اليونان تتبدل وتتفاعل مع تقافات وسط آسيا والهند، وهاد الشي خرج لينا فن جديد سميتو الفن البوذي اليوناني، واللي وصل التأتير ديالو حتى للجاپون.

من بعد عصر النوضة فأوروپا، الجمالية الإنسانية والمعايير العالية ديال الفن اليوناني سحرات أجيال كاملة ديال الفنانين الأوروپيين. وفالقرن التسعطاش، الترات الكلاسيكي المجبود من فن اليونان ولى هو اللي كيسود فالفن ديال العالم الغربي.

**الدين والأساطير**
[تصغير|[جبل أوليمبوس, home of the الأولمپيين الطناش]]
الأساطير اليونانية هي حكايات قديمة كيآمنو بيها اليونانيين القدامى، كتحكي على لأرباب ديالهم، الأبطال، أصل وطبيعة العالم، والطقوس الدينية.

لأرباب الرئيسيين كانو معروفين باسم "الأولمپيين الطناش"، و منهم: زيوس، و مراتو هيرا، بوسيدون، آريز، هيرميز، هيفيستوس، أفروديت، أثينا، أپولو، أرتميس، ديميتر، و ديونيسوس.

كاينين أرباب خرين مهمين حتى هما، بحال: هيپي، هاديس، هيليوس، هيستيا، پيرسيفون، و هرقل.

الوالدين ديال زيوس كانو كرونوس و ريا، وهما نفسهم اللي كانو الوالدين ديال بوسيدون، هاديس، هيرا، هيستيا، و ديميتر.

**الإرث**

الحضارة ديال اليونان القديمة كان عندها تأتير كبير بزاف على بزاف ديال المجالات، بحال اللغة، السياسة، التعليم، الفلسفة، العلوم، و الفنون. التقافة اليونانية ولات هي المهيمنة ف الإمبراطورية الرومانية، ل درجة بلي همشات التقاليد الأصلية الطاليانية.

بحال ما قال الشاعر الروماني هوراس:

*"اليونان المأسورة سجنت الغالب الهمجي، وغرست فيه فنونها القروية."*

بمعنى: حتى منين روما غلبات اليونان، بقات متأثرة بثقافتها وفنونها.

## المراجع


تصنيف:حضارات
تصنيف:پاجات كاتخدم خاصية ديال P361
تصنيف:پاجات كاتخدم خاصية ديال P5125
تصنيف:پاجات كاتخدم خاصية ديال P1343
تصنيف:پاجات كاتخدم خاصية ديال P2579
تصنيف:پاجات كاتخدم خاصية ديال P582
تصنيف:پاجات كاتخدم خاصية ديال P580